Ştiri / Comunicate TRM
20 Mar. 2024 / 19:24
Anunţ de presă: "Teleradio-Moldova" organizează o dezbatere despre misiunea sa publică
Compania "Teleradio-Moldova" va consulta săptămâna viitoare societatea civilă, în cadrul unei mese rotunde, în vederea identificării unei oferte optime de programe audiovizuale pe care furnizorul public de servicii media ar trebui să le realizeze pentru a-şi îndeplini misiunea publică.
La reuniune vor participa deputaţi din Comisia parlamentară pentru cultură, educaţie, cercetare, tineret, sport şi mass-media, reprezentanţi ai Consiliului Audiovizualului, Consiliului de Supraveghere şi Dezvoltare al "Teleradio-Moldova", Asociaţiei Presei Electronice, Centrului de Jurnalism Independent, Asociaţiei Presei Independente, precum şi experţi în relaţii publice.
Evenimentul se va desfăşura pe 25 martie, la etajul 5 al Casei Radio, în sala de conferinţe, cu începere de la ora 11:00.
Dezbaterea va fi moderată de către expertul media Ion Bunduchi, unul dintre autorii Codului serviciilor media audiovizuale.
Departamentul de dezvoltare al companiei "Teleradio-Moldova"
Persoană de contact:
Victoria Ciobanu
Specialist Coordonator Relaţii Publice
victoria.ciobanu@trm.md
Tel.:068033689